Nasze piyrwsze świniobicie !
Krōtko po lecie, świnia „bić” my chcieli
Coby na zima - wcinać coś mieli
Świnia, we chlywiku ledwo sie mieściōła
Bo na łokrōngło, futrowano bōła
Familio, już łod rana wnerwiōno lotała
Prziszła ciotka Gryjta i zaś sie wtrōncała
Łōna wiy lepi - ciyngym przikazuje
Łojciec chlapnōł seta, bo to go nerwuje
Potym ujek Zefek, prziwlōk nōm masorza
Prziwitali sie piyknie, chwolyli, gospodorza
Łobejrzeli świnia, po secie wypiyli
Potym do roboty - wartko sie wziyli
Masorz brusi noże a łōjciec siykyra
Ujek siedzi przi halbie, ponoć boli go nyra
Matka umōła waniynka, teroz warzi woda
Ōłpa sie łobudziōł i dropie sie we broda
Świnia, we chlywiku jakoś cicho bōła
Myśla, że cuła - co jyj godzina wybiōła
Łojciec z chopami wypiyli po secie
Jakoś gupie gadali, choćby w kabarecie
Kożdy, wiedzioł co robić, bo sie podzielyli
Zapiyli to piwym i zgodni w tym byli
Łojciec mioł świnia wyciś ze chlywika
Masorz uśmiercić - za pomocōm pyrlika
Łotwarli chlywik, łojciec jōm wycisko
Masorz we łapach pyrlik mocno ścisko
Nogle świnia, pierōńsko zakwicała
Łojca pociōngła i na plac wyrwała
Masorz prziwaloł - trefiōł łojca w gyra
Fajnie, co mu yno, połōmoł kostyra
Ujek, kej to widzioł, wartko chcioł uciekać
Na koniec tego „bicio” - niy chcioł wiyncy cekać
Ale nasza świnia, trefiōła go z boku
Wylōndowoł ujek - pyskym we gnojoku
Ciotka, łod śmiychu, niy zamkła gymby
Wtedy żech pomyśloł - kaj mo łōna zymby
Świnia na placu krōtko wyrobiała
Bo bez łogrōdek, na beszōng poleciała
Nadjechała maszyna, świnia dali stoła
Dostała sie maszynie, prosto pod koła
Tak sie to skoncōło, nasze świniobicie
Ale podobno, take jest te życie.
Autor: Roman Labiak
pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn tuk_Latn dan_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn min_Latn